A Doktoranduszok Országos Szövetsége Rendészettudományi Osztály szeretettel meghívja az érdeklődőket a rendészettudományi témában rendezett ***A koronavírus-járvány hatása a tudományos kutatásokra***című online konferenciára.

A konferenciára rendészettudomány, hadtudomány, közigazgatástudomány, pszichológia, kriminológia, neveléstudomány, jogtudomány témakörökben várjuk a doktoranduszokat, kutatókat és a doktori tanulmányok iránt érdeklődő gyakorlatban dolgozó szakembereket is.

A konferencia hivatalos nyelve: magyar.

**Fontosabb dátumok:**

* **2022. február 07. 23 óra 59 perc:**

A regisztráció és az absztrakt *(a jelentkezéshez a mellékelt absztrakt mintát kell kitölteni)* leadási ideje.

* **2022. február 10.:**

Az absztrakt elfogadásának határideje *(A szervezők minden absztraktot lektorálási folyamatnak vetnek alá. Az absztrakt bírálat esetleges negatív eredménye a jelentkezés elutasítását vonja maga után.)*.

* **2022. február 17.:**

A konferencia napja.

**Az absztraktot magyar és angol nyelven szükséges megküldeni a minta alapján, a terjedelme 150-200 szó, valamint tartalmazzon 5 kulcsszót.**

**Regisztráció:**

A konferencia ingyenes, amely tartalmazza az online előadást, a konferencia programot, az online absztraktkötetet és a konferencia részvételről kiállított igazolást.

A regisztrációs felület:…………………..

A konferencián elhangzott előadások absztraktjai ISBN számmal ellátott lektorált, online absztraktkötetben kerülnek publikálásra.

A konferencia online felületen, szekciókba szervezve kerül megrendezésre. A konferencián a 15 perces előadások után 5 perc vitára, hozzászólásra lesz lehetőség.

Felhívjuk a figyelmet arra, hogy a konferenciára csak limitált számú előadót tudunk fogadni, a szervezőknek az absztrakt leadási határidőt követően beérkező absztraktokat nem áll módjukban elfogadni.

Együttműködő partnerünk: a Nemzeti Közszolgálati Egyetem Rendészettudományi Kara és a Nemzeti Közszolgálati Egyetem Doktorandusz Önkormányzat.